බණ්ඩාරගම කිම්මන්තුඩාව පරගස්තොට මාර්ගය එළිපෙහෙළි කිරීමේ ශ්‍රමදානයේ දී ලබාදුන් මඤ්ඤොක්කා ආහාරයට ගැනීමෙන් රෝගාතුරව පුද්ගලයන් අට දෙනකු බණ්ඩාරගම රෝහලට ඇතුළත් වී ප්‍රතිකාර ලබන බව රෝහල් ආරංචි මාර්ග සඳහන් කරයි.බඩේ රුදාව, වමනය යාම ආදී රෝගී තත්ත්වයෙන් රෝහලට ඇතුළත් වූ පිරිස අතර බණ්ඩාරගම ප්‍රාදේශීය සභාවේ හිටපු මන්ත්‍රීවරයකු, කිම්මන්තුඩාව ග්‍රාම සේවා නිලධාරි, කිම්මන්තුඩාව සිවිල් ආරක්ෂක කමිටුවේ ලේකම් හා කාන්තාවන් දෙදෙනකු ද වන බව එම ආරංචි මාර්ග පවසයි.බණ්ඩාරගම පොලිසිය, සිවිල් ආරක්ෂක කමිටුව හා රාජ්‍ය ආයතන එක්ව ඩෙංගු මර්දනයට මංමාවත්වල කැළිකසළ ඉවත් කර ශුද්ධ පවිත්‍ර කිරීමට ශ්‍රමදානයේ දී රෝගාතුරව ප්‍රතිකාර ලබන සිවිල් ආරක්ෂක කමිටු ලේකම්ගේ නිවසේ පිසින ලද මේ මඥේඤොක්කා ආහාරයට ගෙන පැය කිහිපයකින් අනතුරුව මේ රෝගී තත්ත්වය හට ගෙන ඇත.මේ රෝගී තත්ත්වය පහළ වූ තවත් කිහිපදෙනෙකු නාගොඩ හා පාණදුර රෝහල්වලට ඇතුළත් වී ප්‍රතිකාර ගෙන ඇතැයි තවත් විශාල පිරිසක් ගොඩ වෙදකම් කර සුවය ලබමින් සිටින බව රෝහල් ගත ව ප්‍රතිකාර ලබන කිම්මන්තුඩාව සිවිල් ආරක්ෂක කමිටුවේ ලේකම් ඩබ්ලිව්.